My boek deur AC | Bydraes | Woes - Kreatiewe platform vir Afrikaans
Titel: My boek
Aantal woorde: 76
Datum gepubliseer: 16 Sep 2011
My lewe was georden
Die blaaie versigtig genommer
Die storie presies gedeel in hoofstuk
óf, so het ek gedink
Toe kom jy soos ‘n warrel
en waai deur my begrippe
Verander jy die toekomsprentjie
Skommel jy dit als deurmekaar
Stukkend skeur jy die blaaie
tot nuwe klimaks
Vir jou is ek eerder ’n doellose flenterpapier
as ‘n heel hart boek
Lees ander gedigte deur AC
Goed verwoord en prentjie helder geskep. Ek hou hiervan!
8 jaar 4 maande 5 dae 15 ure oud
8 jaar 5 maande 2 weke 15 ure oud
'n Pragtige kort gedig wat so baie sê. Jammer ek lees dit eers so laat. Die slotvers is vers-musiek!!! Ek is baie beïndruk, veral jou slot. Pragtig, lieflik!
Hou aan. Ek lees graag.
8 jaar 5 maande 2 weke 1 dag 5 ure oud
Ek is nie n digter nie. Maar hierdie gediggie is iets besonders en sê baie met min woorde
8 jaar 6 maande 1 week 6 dae 21 ure oud
Shocking einde!! nier dit verwag nie... wel gedaan
8 jaar 6 maande 2 weke 6 dae 6 ure oud
Ek sou se dit klink soos 'n gebreekte hart, of verliefdheid?
8 jaar 6 maande 3 weke 4 ure oud
AC - eerste ding waarteen ek wil waarsku is die onverskillige gebruik van ellipse (...) in 'n gedig. Ellipse is slegs doeltreffend wanneer die weglating van woorde veronderstel kan word deur die leser.
So dink weer na oor die ellips na 'maar' - kon die leser sekere woorde veronderstel daarna? Nee. Want jy het die woorde daarna in die laaste strofe self weergegee en dit nie aan veronderstelling oorgelaat nie. Tensy die maar beslis bedoel is om 'betekenisvol' in die lug te hang. Dan is ek verkeerd.
Dis nie my gedig nie, maar ek sou dit totaal weglaat, of as die eerste woord in die laaste strofe gebruik.
Tweedens: die woord "die" en "en" behoort ook met groot omsigtigheid gebruik te word. In die eerste strofe is daar DRIE "die"s. Kon jy die reel skryf sonder die woorde 'die' en dit het nog presies dieselfde weergegee as wat jou bedoeling was? Dit word egter baie doeltreffend in die derde strofe gebruik om twee aparte gedagtes los van mekaar te laat staan.
Ek verstaan nie wat is 'n heel hart boek nie? Na my mening gooi juis dit die gedig onverwags in 'n weird rigting. Behalwe dat die laaste strofe veel korter en kragtiger geskryf kan word, is die uitdrukking of beeld vir my vreemd en in plaas van 'n sug van genoegdoening oor hierdie goeie gedig, sit en frons ek oor hoekom op aarde die reel aan die einde - doen dit afbreuk aan jou gedig. Ek sou gehou het van bv. 'vir jou is ek net 'n flenterpapier'
WANT: hierdie is 'n goeie gedig, en ek wil graag uitlig waarvan ek hou:
'Toe kom jy soos ‘n warrel
(ek sou die eerste reel geskryf het: "toe kom jy en warrel en waai (lekker alliterasie) //deur my begrippe // deur lettergrepe // paragrawe // en sinne"
(maar ek hou baie van hierdie strofe en ook die volgende twee
"Verander jy die toekomsprentjie
Stukkend skeur jy die blaaie (ek sou dit skryf as 'skeur jy die blaaie stukkend)
en slot (bravo vir die laaste twee reels hier!)
Die slotgedeelte is ook mooi, met 'n bietjie slypwerk (soos ek hierbo voorgestel het) kan dit egter baie sterker gestel word.
Van al jou gedigte wat ek sover gelees het hou ek die meeste van 'huis' en hierdie een. Doe so voort!
8 jaar 6 maande 3 weke 8 ure oud
Sjoe ! Baie goed gesê !
8 jaar 6 maande 3 weke 1 dag 7 ure oud
...en pragtig vir my.
8 jaar 6 maande 3 weke 1 dag 13 ure oud
Ek stem saam...Dit is een van jou heel bestes.
'n Beeld met baie mooi beelde ingeweef. En nog steeds lees en verstaan mens dit maklik. Dis van jou bestes
8 jaar 6 maande 3 weke 1 dag 14 ure oud
'n Baie mooi verhaal, AC!
Volledig gestel en goed.
8 jaar 6 maande 3 weke 1 dag 17 ure oud
'n Pragtige, pragtige stukkie werk!
8 jaar 6 maande 3 weke 1 dag 18 ure oud
Ek hou besonder baie hiervan ... jou boek vertel 'n stunning storie.
Liefde Hartseer Huwelik Romanties